alexandrainst/scandi-wiki huggingface dataset:
Agers fogderi

Agers fogderi (Aggers Fogderie) eller Aker fogderi var en administrativ enhet (fogderi) i Akershus stiftamt opprettet på 1500-tallet under Akershus len. Det inngikk fra 1693 sammen med Follougs fogderi i Aggers og Follougs fogderie.

Geistlig inndeling 
 Aker prestegjeld
 Asker prestegjeld

Kilder 

Administrative inndelinger i Norge
Oslos historie
Eupsenius

Eupsenius er en slekt av små, rødlige eller brunlige køllebiller, der mange av artene er knyttet til maur.

Utseende 
Små, rødaktige eller gulaktige biller, bakkroppen er mye bredere enn forkroppen. Hodet er omtrent så langt som bredt, ofte med påfallende groper eller utvekster. Fasettøynene er vanligvis små og noe utstående, hos noen arter mangler de helt. Antennene er ganske lange og kraftige, lett kølleformede. Det nest-innerste leddet er ofte mer eller mindre kuleformet og kan ha påfallende utvekster. Palpene (munnfølerne) er ofte lange med et kølleformet ytterste ledd. Brystskjoldet (pronotum) er omtrent så langt som bredt, vanligvis bredest foran midten, ofte med påfallende groper eller furer. Dekkvingene er mer eller mindre runde i omriss, med tydelige skuldre. og mye bredere enn brystskjoldet. De er vanligvis glatte og blanke, med en eller flere dype lengdefurer. De to eller tre bakerste bakkroppsleddene stikker ut bak dekkvingene. Beina er ofte forholdsvis lange og kraftige, gjerne med fortykkede lår.

Levevis 
De voksne billene finnes gjerne i råtnende plantemateriale, som kompost, løvstrø, under bark eller lignende. De fleste lever sannsynligvis av midd og andre små leddyr.

Utbredelse 
Slekten er utbredt i Mellom- og Nord-Amerika og i Karibia.

Systematisk inndeling  

 Ordenen biller, Coleoptera
 Underordenen Polyphaga
 Overfamilien åtsel- og rovbiller, Staphylinoidea
 Familien kortvinger (Staphylinidae)
 Underfamilien køllebiller, Pselaphinae
 Overstammen Goniaceritae
 Gruppen Brachyglutini Raffray, 1904
 Understammen Eupseniina Park, 1951
 Slekten Eupsenius LeConte, 1849 - 12 arter
 Eupsenius angulosus Becker & Sanderson, 1953
 Eupsenius dilatatus (Motschulsky, 1857)
 Eupsenius dominicanus Schaufuss, 1887
 Eupsenius gibbicollis (Raffray, 1897)
 Eupsenius glaber LeConte, 1849
 Eupsenius gracilis Raffray, 1904
 Eupsenius grouvellei (Raffray, 1897)
 Eupsenius longicollis (Raffray, 1897)
 Eupsenius mexicanus (Raffray, 1897)
 Eupsenius politus Reitter, 1883
 Eupsenius pretiosus O. Park, 1960
 Eupsenius rotundus Becker & Sanderson, 1953

Referanser

Eksterne lenker 
 bugguide.net - bildedatabase over nordamerikanske biller
 

Køllebiller
Biller formelt beskrevet i 1849
Maryana Iskander

Maryana Iskander (født 1975) er en opprinnelig egyptisk, senere amerikansk jurist. Hun ble i 2021 ansatt som administrerende direktør i Wikimedia Foundation, med tiltredelse i 2022.

Iskander utvandret fra Egypt til USA som fireåring. Hun studerte sosiologi ved Rice University, sosialøkonomi i Oxford og jus ved Yale university. Iskander kom fra stillingen som leder av Harambee Youth Employment Accelerator, en organisasjon som arbeider for løsninger på arbeidsledighet blant unge.

Iskander etterfulgte Katherine Maher i stillingen.

Referanser

Eksterne lenker 

Personer med tilknytning til Wikimedia
Personer fra Kairo
Lise Janbu Eide

Lise Janbu Eide (født 5. juni 1992) er en norsk fotballspiller som spiller for AaFK Fortuna.

Eide er fra Elnesvågen i Møre og Romsdal. Hun har tidligere spilt i Toppserien for Vålerenga, Urædd og Fart. I 2020 gikk hun til Charlton Athletic på nivå 2 i England. Sommeren 2020 vendte hun tilbake til Fortuna, som var klubben hun slo igjennom som fotballspiller i.

Referanser

Eksterne lenker 
 

Norske fotballspillere
Personer fra Fræna kommune
Norske fotballspillere i England
Langangsfjordbrua (vestbroen, 1979)

Vestre Langangsfjordbrua (gamle) er den vestre av to spennbetongbroer (bygd etter fritt frambygg-metoden) på Europavei 18 i Porsgrunn kommune i Vestfold og Telemark. Brua er 298 meter lang og lengste spenn er 130 meter. De to bruene ble åpnet den 25. oktober 1979.

Det er planlagt to nye Langangsfjordbruer som vil bli en del av den nye E18 mellom Langangen og Rugtvedt. De nye bruene er planlagt å stå ferdig i 2025. De to gamle Langangsfjordbruene som i dag er en del av E18 vil dermed bli degradert til fylkesvei.

Se også
Langangsfjordbrua (vestbroen, 2025)
Langangsfjordbrua (østbroen, 1979)
Langangsfjordbrua (østbroen, 2025)
Langangsbrua
Liste over broer i Norge
Liste over broer i Norge etter lengde

Referanser

Broer på E18 (Norge)
Fritt frambygg-broer
Veibroer i Vestfold og Telemark
Veier i Porsgrunn
Broer åpnet i 1979
1979 i Norge
Langangsfjordbrua (østbroen, 1979)

Østre Langangsfjordbrua (gamle) er den østre av to spennbetongbroer (bygd etter fritt frambygg-metoden) på Europavei 18 i Porsgrunn kommune i Vestfold og Telemark. Brua krysser Langangsfjorden, er 376 meter lang og lengste spenn er 112 meter. De to bruene ble åpnet den 25. oktober 1979. Med en seilingshøyde på ca. 70 meter er østbroen Norges nest høyeste over en seilingsled etter Sandsfjordbrua i Suldal.

Litt lenger sør for brua ligger den noe mindre Langangen bru på fylkesvei 3260 med lav seilingshøyde.

Det er planlagt to nye Langangsfjordbruer som vil bli en del av den nye E18 mellom Langangen og Rugtvedt. De nye bruene er planlagt å stå ferdig i 2025. De to gamle Langangsfjordbruene som i dag er en del av E18 vil dermed bli degradert til fylkesvei.

Se også
Langangsfjordbrua (vestbroen, 1979)
Langangsfjordbrua (østbroen, 2025)
Langangsfjordbrua (østbroen, 2025)
Langangsbrua
Liste over broer i Norge
Liste over broer i Norge etter lengde

Referanser

Broer på E18 (Norge)
Fritt frambygg-broer
Veibroer i Vestfold og Telemark
Veier i Porsgrunn
Broer åpnet i 1979
1979 i Norge
Ishockey under Vinter-OL 2022 – Kvinner – Tropper

Troppene til kvinnenes ishockeyturnering under Vinter-OL 2022 inneholder samtlige ti tropper som ble tatt ut til OL-turneringen fra 3. til 17. februar 2022. Alle aldre er som de er ved starten av turneringen (3. februar 2022).

Nominasjonsprosess

Ordforklaring

Landslagsdrakter

Den canadiske troppen ble offentliggjort den 11. januar 2022 og besto av 23 spillere (tre målvakter, syv backer, tretten løpere).

Den danske troppen ble offentliggjort den 10. januar 2022 og besto av 23 spillere (tre målvakter, åtte backer, tolv løpere).

Den finske troppen ble offentliggjort den 20. januar 2022 og besto av 23 spillere (tre målvakter, syv backer, tretten løpere).



Den kinesiske troppen ble offentliggjort den 13. januar 2022 og besto av 23 spillere (tre målvakter, syv backer, tretten løpere).

ROC





Den tsjekkiske troppen ble offentliggjort den 13. januar 2022 og besto av 23 spillere (tre målvakter, syv backer, tretten løpere).

Den amerikanske troppen ble offentliggjort den 1. januar 2022 og besto av 23 spillere (tre målvakter, syv backer, tretten løpere).

Referanser

Se også
 Ishockey under Vinter-OL 2022
 Ishockey under Vinter-OL 2022 – Kvinner

Ishockey under Vinter-OL 2022
Nottangsbrua

Nottangsbrua er to parallelle motorveibroer på Europavei 18 i Kristiansand kommune i Agder. Broene krysser Ronasundet, er 227 meter lange og lengste spenn er 24 meter.

Se også
Ronabrua
Liste over broer i Norge
Liste over broer i Norge etter lengde

Referanser

Platebroer
Veibroer i Agder
Veier i Kristiansand
Ronabrua

Ronabrua er en platebro på Fylkesvei 401 i Kristiansand kommune i Agder. Brua krysser Ronasundet, er 37 meter lang og lengste spenn er 14 meter.

Se også
Nottangsbrua
Liste over broer i Norge
Liste over broer i Norge etter lengde

Referanser

Platebroer
Veibroer i Agder
Veier i Kristiansand
Kathleen Battle

Katleen Deanna Battle (1948–) er en amerikansk sopransanger, kjent fra flere av verdens ledende operascener.

Hun ble uteksaminert ved University of Cincinnati College-Conservatory of Music i Ohio i 1971, og debuterte som konsertsanger året etter. I 1975 debuterte hun som operasanger på Michigan Opera Theatre - i rollen Rosina i Barberen i Sevilla. Siden inntok hun flere av verdens mest kjente operascener, med operaer av Wolfgang Amadeus Mozart, Richard Strauss, og Gaetano Donizetti.

Battle har også opptråd som solist i lag med kjente amerikanske og europeiske symfoniorkestre.

Hun var fast ansatt ved Metropolitan Opera, men hennes karriere der endte brått i 1994, da hun mistet sin stilling - angivelig på grunn av samarbeidsproblemer med andre ansatte. Battle selv avviste disse påstandene, men det skulle gå 22 år før hun var tilbake, med ny konsert på Metropolitan i 2016.

Priser 
 Grammy, Best Classical Vocal Soloist Performance for Kathleen Battle Sings Mozart, 1986.
 Grammy, Best Classical Vocal Soloist Performance for Salzburg Recital, 1987.
 Grammy, Best Opera Recording for Richard Strauss: Ariadne Auf Naxos, 1987.
 Laurence Olivier Award, Best Performance in a New Opera Production for Zerbinetta in Ariadne auf Naxos, Royal Opera, London, 1985.
 Grammy, Best Classical Vocal Soloist Performance for Kathleen Battle at Carnegie Hall (Handel, Mozart, Liszt, Strauss, etc.), 1992.
 Emmy, Outstanding Individual Achievement – Classical Music/Dance Programming – Performance for the Metropolitan Opera Silver Anniversary Gala, 1992.
 Candace Award fra National Coalition of 100 Black Women, 1992.
 Grammy, Best Opera Recording for Handel: Semele, 1993.
 Golden Plate Award of the American Academy of Achievement, 1993.
 NAACP Image Award – Hall of Fame Award, 1999.

Referanser

Eksterne lenker 
 
 
 

Operasangere fra USA
Sopraner
Lambchop

Lambchop er et amerikansk band som ble dannet i 1993 i Nashville, Tennessee. Ettersom de har hentet inspirasjon fra mange forskjellige musikalske stiler, er de vanskelige å plassere sjangermessig, men de blir ofte beskrevet som alternativ-country og alternativ-rock.

I 1986 ble bandet Posterchild dannet av sangeren Kurt Wagner, gitaristen Jim Watkins og bassisten Marc Trovillion. Bandsettet ble gradvis utvidet med flere instrumenter og i 1993 ble navnet endret til Lambchop. Samme år ble singelen "Nine" gitt ut og året etter debuterte de med I Hope You's Sitting Down (også kjent som Jack's Tulips). Medlemmene i bandet, som stort har vært oppe i 16 stykker, har variert opp gjennom årene, men alltid med Wagner som frontmann og låtskriver.

Diskografi 

 Studioalbum

 1994 – I Hope You’re Sitting Down/Jack’s Tulips
 1996 – How I Quit Smoking
 1997 – Thriller
 1998 – What Another Man Spills
 2000 – Nixon
 2002 – Is a Woman
 2004 – Aw C'mon
 2004 – No You C'mon
 2006 – Damaged
 2008 – OH (Ohio)
 2012 – Mr. M
 2016 – FLOTUS
 2019 – This (Is What I Wanted to Tell You)
 2020 – Trip
 2021 – Showtunes
 2022 – The Bible

EP'er

 1996 – Hank
 2000 – The Queens Royal Trimma (Live Royal Festival Hall, London – Tour Only)
 2001 – Treasure Chest of the Enemy (Tour Only)
 2005 – CoLab (with Hands Off Cuba)
 2012 – Mr. N
 2019 – Basement Tapes

 Livealbum

 2009 – Live at XX Merge

 Samlesalbum

 2001 – Tools in the Dryer: A Rarities Compilation
 2004 – Aw C'mon! No You C'mon!
 2006 – The Decline of the Country and Western Civilization (1993–1999)
 2006 – The Decline of Country and Western Civilization, Part 2: The Woodwind Years
 2010 – Lambchop Boxset
 2010 – Broken Hearts & Dirty Windows: Songs of John Prine
 2011 – Turd Goes Back: Essential Tracks From Secret Secret Sourpuss & Big Tussie

DVD'er

 2007 – No Such Silence

Referanser 

Musikkgrupper fra USA
Band etablert i 1993
Shotaro Shiroyama

Shotaro Shiroyama (城山正太郎, Shiroyama Shōtarō, født 6. mars 1995) er en jamaicansk friidrettsutøver som konkurrerer i lengdehopp.

I 2021 representerte han Jamaica på lengdehopp under Sommer-OL 2020 i Tokyo, og ble slått ut kvalifiseringen med et lengste lengdehopp på 7,70 m.

Referanser

Eksterne lenker 
 

Jamaicanske lengdehoppere
Deltakere for Jamaica under Sommer-OL 2020
Friidrettsutøvere under Sommer-OL 2020
Løv-Ham Håndball

Løv-Ham Håndball er en håndballklubb i Bergen. Klubben ble skilt ut fra Løv-Ham IL i 1999, og det opprinnelige idrettslaget fortsatte som Løv-Ham Fotball.

Bakgrunn 
Opprinnelig var Løv-Ham IL en ren fotballklubb, men man startet tidlig også egne håndball-lag. I 1999 ble fotballen og håndballen adskilt ved at Løv-Ham Håndball ble stiftet.

Referanser

Eksterne lenker 
 Løv-Ham Håndballs hjemmesider lovham.com. Besøkt 30. oktober 2021.

Håndball i 1999
Idrettslag etablert i 1999
Idrettslag i Bergen
Murali Sreeshankar

Murali Sreeshankar (født 27. mars 1999) er en indisk friidrettsutøver som konkurrerer i lengdehopp.

I 2021 representerte han India på lengdehopp under Sommer-OL 2020 i Tokyo, og ble slått ut kvalifiseringen med et lengste lengdehopp på 7,69 m.

Referanser

Eksterne lenker 
 

Indiske lengdehoppere
Deltakere for India under Sommer-OL 2020
Friidrettsutøvere under Sommer-OL 2020
Deltakere for India under VM i friidrett 2022
Deltakere for India under Samveldelekene 2022
Friidrettsutøvere under Samveldelekene 2022
Personer fra Palakkad District i Kerala
Magnus Hoem Iversen

Magnus Hoem Iversen er en norsk forfatter, medieviter og kommunikasjonsrådgiver utdannet ved Universitetet i Bergen. Han forsvarte en doktorgrad om politisk retorikk og politisk reklame i 2018, og har tidligere vært gjesteforsker ved Northwestern University (Evanston, USA). 

Iversen jobber som politisk rådgiver for byrådslederen i Bergen, Roger Valhammer, og er pressesjef for byrådet. I 2021 ga han ut boken Sosiale medier sammen med Ida Aalen. 

Han har tidligere vært postdoktor i strategisk kommunikasjon ved Universitetet i Bergen, politisk kommentator i Bergens Tidende og kommunikasjonsrådgiver for Arbeiderpartiet i Bergen. Han har også hatt verv i programkomiteen til Nordiske Mediedager og Norsk Medieforskerlag. 

Iversens egen forskning har tatt for seg mediebruk, tillit og politisk retorikk. Han har forsket på bruken av politiske reklamefilmer på sosiale medier, tillit til faktasjekktjenester, tillit til journalistikk og "native advertising".

Referanser 

Norske forfattere
Medievitere
Stephen W. Bosworth

Stephen Warren Bosworth (født 4. desember 1939 i Grand Rapids i Michigan i USA, død 3. januar 2016 i Boston i Massachusetts) var en amerikansk akademiker og diplomat, som var ambassadør til Tunisia og Filippinene (under president Marcos' fall) og til Sør-Korea.

Liv og virke
Etter å ha tatt bachelor of arts (1961) ved Dartmouth College fortsatte han med høyere universitetsstudier ved George Washington University.

Hans første uteposteringer var til Paris, Madrid og Panama. I 1983 etterfulgte Bosworth Paul Wolfowitz i posten som Director of Policy Planning i USAs utenriksdepartement og innehadde denne stillingen i ett år. Fra 1995 var han 1997 direktør i Korean Peninsula Energy Development Organization (KEDO).

I løpet av sin diplomatiske karriere var han ambassadør til Tunisia (1979–1981), Filippinene (1984–1987) og Sør-Korea (1997–2001). Bosworth var medlem i den trilaterale kommisjon. 

Bosworth var dekan for Fletcher School ved Tufts University. Han var fra februar til oktober 2009 spesialrepresentant for USAs Nord-Korea-politikk.

I 2010 ble han innvalgt i American Academy of Arts and Sciences.

Verker

Referanser

Eksterne lenker 
  
 Ambassador Bosworth Speaks on North Korea Policy at The Korea Society's 2009 Annual Dinner (MP3; 8,7 MB)
 Stephen Bosworth on the Korean Conflict (MS Word; 50 kB), National Campaign to End the Korean War
 US State Department: Biography of Stephen W. Bosworth

Ambassadører fra USA
USAs ambassadører til Tunisia
USAs ambassadører til Filippinene
USAs ambassadører til Sør-Korea
Personer fra Grand Rapids
Cheswill Johnson

Cheswill Johnson (født 30. september 1997) er en sørafrikansk friidrettsutøver som konkurrerer i lengdehopp.

I 2021 representerte han Sør-Afrika på lengdehopp under Sommer-OL 2020 i Tokyo, og ble slått ut kvalifiseringen uten gyldig resultat.

Referanser

Eksterne lenker 
 

Sørafrikanske lengdehoppere
Deltakere for Sør-Afrika under Sommer-OL 2020
Friidrettsutøvere under Sommer-OL 2020
Deltakere for Sør-Afrika under VM i friidrett 2022
Deltakere for Sør-Afrika under Afrikamesterskapet i friidrett 2022
Jevgenij Bolgov

Jevgenij Gennadijevitsj Bolgov (født 3. juli 1998 i Mahiljow) er en hviterussisk  skøyteløper.

Sammenlagt i verdenscupen 
Oppdatert etter sesongen 2021/22.

– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

Referanser

Eksterne lenker 
 
 
  Jevgenij Bolgov på www.isu.html.infostradasports.com
  Jevgenij Bolgov på SpeedskatingResults.com
  Jevgenij Bolgov på Jakub Majerski's Speedskating database (Adelskalender distanser og sammenlagt)
Bilder
  Jevgenij Bolgov på SpeedSkatingPhotos.info/DesgPhoto.com

Hviterussiske skøyteløpere
Deltakere under Vinter-OL for ungdom 2016
Personer fra Mahiljou‎
Artikler i skøytesportprosjektet
Olashei

Olashei er et høydedrag i Lillesand kommune i Agder fylke som ligger nord for Lillesand by på vestsiden av Østre Grimevann. Høyeste punkt ligger 162 moh. Olashei er et velkjent utsiktspunkt og det går merkede turløyper til toppen. Olashei utgjør den sentrale delen av Olashei naturreservat og har gitt reservatet navn.

Referanser

Eksterne lenker
 Turforslag ut.no 
 Lillesand og omegn turistforening  
 Kart med turløyper
 Hjemmeside for Olashei naturreservat

Lillesands geografi
Olashei naturreservat

Olashei naturreservat ligger i Lillesand kommune, Agder fylke. I alt omfatter reservatet et areal på ca 5050 dekar fordelt over ni skogeiendommer. Reservatet har fått navn etter høydedraget Olashei som ligger sentralt i det fredede området og er reservatets høyeste punkt, 162 moh.

Olashei naturreservat ble fredet ved kongelig resolusjon av 9. juli 1993 som en del av Verneplan for barskog.

Forvaltningsmyndigheten for Olashei naturreservat er Statsforvalteren i Agder. Det er utarbeidet en forvaltningsplan for reservatet. Statens Naturoppsyn er ansvarlig for oppsynet i reservatet. 

Eierne av Olashei naturreservat har laget et nettsted for reservatet med beskrivelse av området og med informasjon om naturkvalitetene som ligger til grunn for fredningen. Her finnes også et omfattende faglig undervisningsopplegg om reservatet til bruk i skolen.

Det er gode turmuligheter i reservatet på merkede stier.

Referanser

Eksterne lenker 
 www.olashei.no
 Forskrift om fredning av Olashei naturreservat, Lovdata  
 Forvaltningsplan
 Naturbasefakta
 Kart med turstier         
 Ut.no
 Tur til Olashei 
 Tur til Vardehei
 Olasheiløpet
 Skoleopplegg

Naturreservater i Agder‎
Lillesands geografi
Verneområder opprettet i 1993
Thobias Montler

Thobias Nilsson Montler (født 15. februar 1996) er en svensk friidrettsutøver som konkurrerer i lengdehopp.

I 2021 representerte han Sverige på lengdehopp under Sommer-OL 2020 i Tokyo, og kom på 7. plass i finalen et lengste lengdehopp på 8,08 m.

Referanser

Eksterne lenker 
 

Svenske lengdehoppere
EM-sølvmedaljevinnere i friidrett innendørs for Sverige
Deltakere for Sverige under Sommer-OL 2020
Friidrettsutøvere under Sommer-OL 2020
Deltakere for Sverige under EM i friidrett innendørs 2019
Deltakere for Sverige under EM i friidrett innendørs 2021
Deltakere for Sverige under VM i friidrett 2022
Deltakere for Sverige under EM i friidrett 2022
Gennadij Bolgov

Gennadij Bolgov (født 6. mai 1968) er en hviterussisk tidligere skøyteløper som først konkurrerte for Sovjetunionen.

Personlige rekorder

Sammenlagt i verdenscupen 

– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

Referanser

Eksterne lenker 
 
  Gennadij Bolgov på www.isu.html.infostradasports.com
  Gennadij Bolgov på Jakub Majerski's Speedskating database (Adelskalender distanser og sammenlagt)

Hviterussiske skøyteløpere
Sovjetiske skøyteløpere
Artikler i skøytesportprosjektet
Viktor Rudenko

Viktor Sergejevitsj Rudenko (født 3. september 1998 i Minsk) er en hviterussisk skøyteløper.

Personlige rekorder 
Oppdatert pr 5. mai 2022.

Sammenlagt i verdenscupen 
Oppdatert etter sesongen 2021/22.

Sort-markert rubrikk = Ikke avholdt konkurranser for sesongen.
– = ikke deltatt på distansen for nevnte sesong.
0 = ikke samlet poeng under nevnte sesong, men deltatt.

Referanser

Eksterne lenker 
 
 
  Viktor Rudenko på www.isu.html.infostradasports.com
  Viktor Rudenko på SpeedskatingResults.com
  Viktor Rudenko på Jakub Majerski's Speedskating database (Adelskalender distanser og sammenlagt)
Bilder
  Viktor Rudenko på SpeedSkatingPhotos.info/DesgPhoto.com

Hviterussiske skøyteløpere
Deltakere under Vinter-OL for ungdom 2016
Personer fra Minsk
Artikler i skøytesportprosjektet
Mohammed Hamada

Mohammed Hamada (født 14. mars 2002) er en palestinsk vektløfter.

Han representerte Palestina under Sommer-OL 2020 i Tokyo, hvor han ble nummer 13 i 96 kilo.

Referanser

Eksterne lenker 
 

Vektløftere
Deltakere for Palestina under Sommer-OL 2020
Vektløftere under Sommer-OL 2020
Jawhjeni Tsikhantsow

Jawhjeni Pawlavitsj Tsikhantsow (hviterussisk: Яўгені Паўлавіч Ціханцоў, russisk: Евгений Павлович Тихонцов – Jevgenij Pavlovitsj Tikhontsov, født 4. november 1998) er en hviterussisk vektløfter.

Han representerte Hviterussland under Sommer-OL 2020 i Tokyo, hvor han han ikke fikk gyldig resultat i 96 kilo.

Referanser

Eksterne lenker 
 

Belarusiske vektløftere
Deltakere for Belarus under Sommer-OL 2020
Vektløftere under Sommer-OL 2020
Marit Lefdal

Marit Lefdal (født 1945) er en Arbeiderpartiet-politiker fra Stad kommune i Vestland. Hun var fast møtende vararepresentant for Sogn og Fjordane på Stortinget i perioden 1995-1997, mens Kjell Opseth var statsråd. Hun var vararepresentant til Stortinget i tre perioder: 1985-89, 1993-97 og 1997-2001. Lefdal var også varaordfører i daværende Eid kommune 1999-2003 og medlem av fylkesutvalget i Sogn og Fjordane 1991-1995. 

Utenfor politikken arbeidet hun ved sosialkontoret og pleie- og omsorgsetaten i Eid kommune. Hun var medlem av kommunestyret 1979-1983, 1983-1987 og 1999-2003, og medlem av fylkestinget i fire perioder 1983-1999.

Referanser

Eksterne lenker 
 

Stortingsrepresentanter fra Ap
Stortingsrepresentanter for Sogn og Fjordane
Lokalpolitikere i Eid
Stortingsrepresentanter 1993–1997
Tobia Bocchi

Tobia Bocchi (født 7. april 1997) er en italiensk friidrettsutøver som konkurrerer i tresteg.

I 2021 representerte han Italia på tresteg under Sommer-OL 2020 i Tokyo, og ble slått ut i kvalifiseringen på 13. plass med resultatet 16,78 m.

Referanser

Eksterne lenker 
 

Italienske tresteghoppere
Italienske mestere i friidrett
Deltakere for Italia under Sommer-OL 2020
Friidrettsutøvere under Sommer-OL 2020
Deltakere for Italia under EM i friidrett innendørs 2021
Deltakere for Italia under VM i friidrett 2022
Deltakere for Italia under EM i friidrett 2022
Skalleindeks

Innen fysisk antropologi på 1800-tallet og tidlig på 1900-tallet ble hodeskallens form definert ved en såkalt skalle-indeks eller kranie-indeks i den hensikt å vise ulikheter mellom menneskeraser. I første rekke ble det brukt en såkalt lengde-breddeindeks, som er det prosentvise forholdet mellom kraniets største bredde og største lengde, - altså bredden delt på lengden. 
Hvis denne indeksen er større enn 80, vil individet kalt kortskalle (brakycefal). Ved indeks 75–80 - mellomskalle (mesocefal), og under 75 langskalle (dolikocefal). I eldre antropologisk forskning 
ble en lav indeks ansett som en avansert menneskerase. Slike målinger av skallens form ble da kalt kraniometri. 

Svenske Anders Retzius, som hadde en framtredende rolle innen rasebiologi, delte mennesker inn etter raser basert på skalleindeks. Sønnen Gustaf Retzius tok over dette arbeidet og de fleste kranier som ennå finnes i Karolinska Institutet, er samlinger etter deres forskning.

Dårlig vitenskap (Pseudovitenskap)
Ifølge Tore Pryser ble teoriene om langskaller og kortskaller forlatt etter andre verdenskrig, men oppfatningen levde videre i noen miljøer mange år senere.
Forskningen på kortskaller og langskaller er eksempel på dårlig vitenskap, sier biolog Dag Olav Hessen.

Referanser

Antropologi
Pseudovitenskap